wannaphong/clean_thaiwikipedia huggingface dataset:
# การลาออก
การลาออก  หมายถึง การแสดงให้เห็นว่าออกจากตำแหน่งการงานอย่างเป็นทางการ ซึ่งเกิดขึ้นเมื่อบุคคลซึ่งกำลังดำรงตำแหน่งจากผลของการเลือกตั้ง หรือได้รับการแต่งตั้งให้ดำรงตำแหน่ง ได้ละตำแหน่งของตนโดยสมัครใจ ในขณะที่ยังไม่ครบกำหนดวาระที่จะต้องลงจากตำแหน่ง เมื่อลูกจ้างเลือกที่จะละตำแหน่งการงานของตนจะถูกพิจารณาว่าเป็นการลาออก ซึ่งตรงกันข้ามกับ "การไล่ออก" ซึ่งลูกจ้างสูญเสียตำแหน่งการงานอย่างไม่เต็มใจ แต่ระหว่างการลาออกกับการไล่ออก ต่างก็เป็นหัวข้อถกเถียงกันในบางครั้ง เนื่องจากในหลายสถานการณ์ ลูกจ้างที่ถูกไล่ออกก็ควรที่จะได้รับเงินทำขวัญ หรือผลประโยชน์ที่ควรได้รับจากการถูกเลิกจ้าง ส่วนผู้ที่ลาออกด้ยวความสมัครใจไม่ควรที่จะได้รับสิทธิ์ดังกล่าว การสละราชสมบัติเป็นสิ่งที่มีลักษณะคล้ายกับการลาออกจากการครองราชสมบัติ โดยเชื้อพระวงศ์ พระสันตปาปา หรือตำแหน่งที่คล้ายกัน

การลาออกเป็นการตัดสินใจส่วนบุคคลที่จะออกจากตำแหน่ง แต่ก็อาจเกิดจากแรงกดดันภายนอกได้ในหลายกรณี ตัวอย่างเช่น ประธานาธิบดีริชาร์ด นิกสัน ลาออกจากตำแหน่งประธานาธิบดีแห่งสหรัฐอเมริกาในปี ค.ศ. 1974 เนื่องจากคดีวอเตอร์เกต เมื่อเขาเกือบจะถูกฟ้องโดยรัฐสภาแห่งสหรัฐอเมริกา

การลาออกสามารถใช้ในทางการเมืองได้ ดังที่เคยเกิดขึ้นในฟิลิปปินส์ ระหว่างเดือนกรกฎาคม ค.ศ. 2005 เมื่อรัฐมนตรี 10 คนลาออกจากตำแหน่งอย่างเป็นทางการ เพื่อกดดันให้ประธานาธิบดีกลอเรีย อาโรโยลาออก จากข้อกล่าวหาในการทุจริตการเลือกตั้ง และอาจเป็นอุบายทางการเมืองได้ เช่น ในปี ค.ศ. 1995 นายกรัฐมนตรีแห่งอังกฤษ จอห์น เมเจอร์ ได้ลาออกจากตำแหน่งหัวหน้าพรรคอนุรักษนิยม เพื่อที่จะสงบการวิพากษ์วิจารณ์ภายในพรรคและอ้างสิทธิ์ในอำนาจของตนใหม่ โดยหลังจากการลาออก เขาก็ได้รับการเลือกตั้งกลับเข้ามาดำรงตำแหน่งอีกสมัยหนึ่ง

ถึงแม้ว่าข้ารัฐการอาจยื่นลาออก แต่ในบางครั้งการลาออกเหล่านั้นก็ไม่ได้ถูกตอบรับเสมอไป ซึ่งการเป็นการแสดงให้เห็นถึงความไว้วางใจในตำแหน่งการงาน ดังเช่นที่ประธานาธิบดี จอร์จ ดับเบิลยู. บุช ปฏิเสธการลาออกทั้งสองครั้งของเลขาธิการความมั่นคง ดอนัลด์ รัมส์เฟลด์ อย่างไรก็ตาม การปฏิเสธการลาออกสามารถก่อให้เกิดการตำหนิอย่างรุนแรงเช่นกัน หากเป็นความพยายามที่จะหลบเลี่ยงการถูกไล่ออก

โดยแต่เดิมมาจากนักการเมืองที่ลงจากตำแหน่ง การลาออกจะเป็นโอกาสที่จะส่งการปราศรัยอำลาตำแหน่ง ซึ่งพวกเขาสามารถชี้แจงเหตุการณ์ที่ส่งผลให้เขาลงจากตำแหน่ง และในหลายกรณี คำปราศรัยนี้จะเป็นการปราศรัยที่ทรงพลัง ซึ่งมักจะเป็นที่สนใจ ซึ่งนักการเมืองสามารถใช้เพื่อให้เกิดผลกระทบในทางการเมืองอย่างใหญ่หลวง เมื่อนักการเมืองลงจากตำแหน่งแล้ว รัฐมนตรีเหล่านี้ก็ไม่ถูกผูกมัดโดยความรับผิดชอบร่วมกันและมีเสรีภาพมากขึ้นที่จะแสดงความคิดเห็นเกี่ยวกับเหตุการณ์ปัจจุบันในมากขึ้น
# ภัยพิบัติทางอากาศมิวนิก
ภัยพิบัติทางอากาศมิวนิก เกิดขึ้นเมื่อวันที่ 6 กุมภาพันธ์ ค.ศ. 1958 เมื่อเครื่องบินของสายการบินบริติชยูโรเปียนแอร์เวย์ส เที่ยวบิน 609 พุ่งชนกับรันเวย์ของสนามบินมิวนิก-รีม ในมิวนิก ประเทศเยอรมนีตะวันตก โดยเครื่องบินลำดังกล่าวเป็นลำที่ผู้เล่นของแมนเชสเตอร์ยูไนเต็ด ชุดที่ได้รับการขนามนามว่า "บัสบีเบบส์" โดยสารอยู่ด้วย เหตุการณ์นี้มีผู้โดยสารเสียชีวิต 23 คน จากทั้งหมด 44 คน ซึ่ง 8 คนเป็นผู้เล่นของแมนเชสเตอร์ยูไนเต็ด ส่วนศพที่เหลือเป็นเจ้าหน้าที่สโมสร, แฟนบอล และนักข่าว นอกจากนี้ยังมีผู้ที่ได้รับบาดเจ็บเสียชีวิตที่โรงพยาบาลอีก 3 คน

 เบื้องหลัง 

 การพุ่งชน 
 ผู้เสียชีวิต 
 ลูกเรือ 
 เคน เรย์เมนต์, ผู้ช่วยนักบิน (เสียชีวิตที่โรงพยาบาลใน 3 สัปดาห์หลังจากนั้น)
 ทอม เคเบิล, สจ๊วร์ตเครื่องบิน

 ผู้โดยสาร 
thumb|แผ่นป้ายที่ โอลด์แทรฟฟอร์ด เพื่อภัยพิบัติทางอากาศมิวนิก
thumb|นาฬิกามิวนิค ที่มุมตะวันออกเฉียงใต้ของโอลด์แทรฟฟอร์ด
ผู้เล่นของแมนเชสเตอร์ยูไนเต็ด
 เจฟฟ์ เบนต์
 โรเจอร์ ไบร์น
 เอ็ดดี โคลแมน
 ดันแคน เอ็ดเวิร์ด (เสียชีวิตที่โรงพยาบาลใน 15 วันหลังจากนั้น)
 มาร์ก โจนส์
 เดวิด เพ็กก์
 ทอมมี เทย์เลอร์
 เลียม วีแลน

โค้ชของแมนเชสเตอร์ยูไนเต็ด
 วอลเตอร์ คริกเมอร์, เลขานุการสโมสร
 ทอม เคอร์รี, โค้ช
 เบิร์ต วัลลี่ย์, หัวหน้าโค้ช

นักข่าว
 อัลฟ์ คล้าร์ก, แมนเชสเตอร์อิฟนิงโครนิเคิล
 ดอน เดวีส์, แมนเชสเตอร์การ์เดียน
 จอร์จ ฟอลโลว์, เดลีเฮรัลล์
 ทอม แจ็คสัน, แมนเชสเตอร์อิฟนิงนิวส์
 อาร์ชี เล็ดบรูค, เดลีมิร์เรอร์
 เฮนรี่ โรส, เดลีเอ็กซ์เพรสส์
 แฟรงค์ สวิฟท์, นิวส์ออฟเดอะเวิลด์ (ก่อนหน้านั้นเป็นผู้รักษาประตูทีมชาติอังกฤษ และแมนเชสเตอร์ซิตี, เสียชีวิตระหว่างเดินทางไปโรงพยาบาล)
 อีริค ธอมป์สัน, เดลีเมล์

ผู้โดยสารคนอื่น
 เบลา มิคลาส, เอเยนต์บริษัททัวร์
 วิลลี ซาตินอฟท์, แฟนบอลและเพื่อนของ แมตต์ บัสบี

 ผู้รอดชีวิต 
 ลูกเรือ 
 มากาเร็ต เบลลิส, แอร์โฮสเตจ (เสียชีวิตในปี 1998)
 โรสแมรี เชเวอร์ตัน, แอร์โฮสเตจ
 จอร์จ รอดเจอร์ส, เจ้าหน้าที่สื่อสาร (เสียชีวิตในปี 1997)
 เจมส์ เธนส์, กัปตันเครื่องบิน (เสียชีวิตในปี 1975)

 ผู้โดยสาร 
ผู้เล่นของแมนเชสเตอร์ยูไนเต็ด
 จอห์นนี เบอร์รี (เลิกเล่นฟุตบอลอย่างถาวร, เสียชีวิตในปี 1994)Barnes et al., p. 66
 แจ็คกี บลันช์ฟลาวเวอร์ (เลิกเล่นฟุตบอลอย่างถาวร, เสียชีวิตในปี 1998)
 บ็อบบี ชาร์ลตัน (เสียชีวิตในปี 2023)
 บิล โฟกส์ (เสียชีวิตในปี 2013)
 แฮร์รี เกร็กก์ (เสียชีวิตในปี 2020)
 เคนนี มอร์แกนส์
 อัลเบิร์ต สแกนลัน (เสียชีวิตในปี 2009)
 เดนนิส ไวโอเล็ต (เสียชีวิตในปี 1999)
 เรย์ วูด (เสียชีวิตในปี 2002)

โค้ชของแมนเชสเตอร์ยูไนเต็ด
 แมตต์ บัสบี, ผู้จัดการทีม (เสียชีวิตในปี 1994)

นักข่าวและช่างภาพ
 เท็ด เอลยาร์ด, เดลีเมล์ ช่างภาพ (เสียชีวิตในปี 1964)
 ปีเตอร์ ฮาเวิร์ด, เดลีเมล์ ช่างภาพ (เสียชีวิตในปี 1996)
 แฟรงค์ เทย์เลอร์, นิวส์โครนิเคิล นักข่าว (เสียชีวิตในปี 2002)

ผู้โดยสารคนอื่น
 เวรา ลูคิช และลูกสาว เวโรนา, ผู้โดยสารที่ แฮร์รี เกร็กก์ ช่วยเหลือ
 นางมิคลอส, ภรรยาของ เบลา มิคลอส
 เอ็น โทมาเซวิช, ผู้โดยสาร

 ผลกระทบ 
ผู้เล่นของแมนเชสเตอร์ยูไนเต็ดเสียชีวิตทันที 7 ราย และ ดันแคน เอ็ดเวิร์ด ซึ่งได้รับบาดเจ็บ เสียชีวิตในวันที่ 21 กุมภาพันธ์ ที่โรงพยาบาล หลังจากนั้น จอห์นนี เบอร์รี และ แจ็คกี บลันช์ฟลาวเวอร์ ได้เลิกเล่นฟุตบอลอย่างถาวรHall, p. 340 ขณะที่ แมตต์ บัสบี ได้รับบาดเจ็บสาหัสต้องรักษาตัวที่โรงพยาบาลมากกว่า 2 เดือนBarnes et al., p. 17

 การรำลึก 
 โอลด์แทรฟฟอร์ด 

 มิวนิก 

 ครบรอบ 40 ปี 

 ครบรอบ 50 ปี
# ทศ
ทศ อาจหมายถึง
 10 - จำนวนธรรมชาติที่อยู่ถัดจาก 9 และอยู่ก่อนหน้า 11
 ทศพล ในละครซิทคอมเรื่อง 3 หนุ่ม 3 มุม รับบทโดย ศักดิ์สิทธิ์ แท่งทอง
# นางศรีประจัน
นางศรีประจันเป็นตัวละครในเรื่องขุนช้างขุนแผน เกิดที่จังหวัดสุพรรณบุรีนางศรีประจันเป็นแม่ของนางพิมพิลาไลยและเป็นภรรยาคนเดียวของพันศรโยธา ตั้งบ้านเรือนที่ บ้านท่าพี่เลี้ยงสุพรรณบุรี นางศรีประจันเป็นคนปากจัด ด่าเก่ง และเอาแต่ใจตนเอง

พี่น้องของนางศรีประจัน

นางศรีประจันมีน้องสาว 1 คนคือนางบัวประจัน
# โอรีโอ
โอรีโอ  เป็นคุกกี้แซนด์วิชที่ประกอบด้วยคุกกี้ช็อกโกแลต 2 ชั้นและมีครีมวานิลลารสหวานอยู่ระหว่างกลาง ผลิตภัณฑ์ที่ขายอยู่ในสหรัฐในปัจจุบันผลิตโดยบริษัทย่อยชื่อนาบิสโก จากบริษัทมอนเดลีซ อินเตอร์เนชันแนล โอรีโอกลายเป็นคุกกี้ที่ขายดีที่สุดในสหรัฐตั้งแต่เปิดตัวครั้งแรกในปี พ.ศ. 2455

 การผลิต 

การผลิตโอรีโอส่วนใหญ่ดำเนินการที่โรงงานเฮอร์ชีย์ในเมืองเฮอร์ชีย์ รัฐเพนซิลเวเนีย ในปี 2560 มีการผลิตคุกกี้โอรีโอมากกว่า 40,000 ล้านชิ้นต่อปีใน 18 ประเทศทั่วโลก คุกกี้โอรีโอสำหรับตลาด เอเชีย ผลิตในอินเดีย อินโดนีเซีย บาห์เรน และจีน คุกกี้โอรีโอสำหรับตลาด ยุโรป ผลิตใน สเปน และที่โรงงาน Cadbury ในสหราชอาณาจักร คุกกี้เหล่านี้ผลิตใน รัสเซีย (Mondelēz Rus) สำหรับผู้บริโภคใน ประเทศ CIS หลายแห่ง; และผลิตภัณฑ์ที่ขายในออสเตรเลีย ผลิตในอินโดนีเซีย จีน หรือบาห์เรน ขึ้นอยู่กับรสชาติ  รุ่นที่ผลิตในแคนาดา (จำหน่ายภายใต้แบรนด์ Christie's) ประกอบด้วย น้ำมันมะพร้าว แต่ ณ ปี 2566 รายการส่วนผสมมีน้ำมันพืชและน้ำมันปาล์มที่ปรับเปลี่ยน ซึ่งคล้ายกับคุกกี้ของอเมริกา การผลิตบิสกิตโอรีโอเริ่มขึ้นใน ปากีสถาน เมื่อต้นปี 2557 โดยร่วมมือกับ Mondelez International ของสหรัฐอเมริกาและ Continental Biscuits Limited (CBL) ของปากีสถาน ที่โรงงานผลิต CBL ใน Sukkur

 การคว่ำบาตรโอรีโอ 

ในปี 2558 Mondelez ได้ประกาศการตัดสินใจปิดโรงงานบางแห่งในอเมริกาและ ย้ายฐานการผลิต ไปที่ เม็กซิโก ทำให้เกิด การคว่ำบาตรโอรีโอ ในปี 2559 หลังจากเริ่มการผลิตในเม็กซิโก AFL–CIO สนับสนุนการคว่ำบาตรและเผยแพร่คำแนะนำสำหรับผู้บริโภคเพื่อช่วยระบุว่าผลิตภัณฑ์ Mondelez ชนิดใดผลิตในเม็กซิโก

หมายเหตุ
# เอก
เอก สามารถหมายถึง
 ในภาษาไทย หมายถึง 1 จำนวนธรรมชาติที่อยู่ถัดจาก 0 และอยู่ก่อนหน้า 2
 ไม้เอก รูปวรรณยุกต์รูปหนึ่งในภาษาไทย ใช้เติมเหนือพยัญชนะต้นของคำ
 ชมะนันทน์ วรรณวินเวศร์ (เอก) พิธีกร ผู้ประกาศข่าว NBT ทนายความ อาจารย์ภาควิชากฎหมายธุรกิจ มหาวิทยาลัยอัสสัมชัญ และมีผลงานการแสดง
 เอก ฮิมสกุล สุดยอดแฟนพันธุ์แท้แห่งปี 2006 และเป็นผู้สื่อข่าว นักจัดรายการวิทยุ และ พิธีกร
 เอก ดอนเจดีย์ นักมวยชาวไทย
# ชาวไทยในติมอร์-เลสเต
ชาวไทยในประเทศติมอร์-เลสเต คือกลุ่มชาวไทยที่พำนักอยู่ในประเทศติมอร์-เลสเต โดยมีชุมชนชาวไทยในกรุงดิลี และเข้ามาประกอบธุรกิจขนาดย่อม เช่น ร้านอาหารไทย สปานวดแผนไทยhttp://timor-leste-dili.blogspot.com/2008/09/blog-post_268.html และบางส่วนทำหน้าที่เป็นเจ้าหน้าที่ตำรวจไทยเข้ามาปฏิบัติภารกิจรักษาสันติภาพร่วมภายใต้องค์การสหประชาชาติจำนวนหนึ่งด้วย

ตั้งแต่ พ.ศ. 2550 มีชาวไทยที่อาศัยอยู่ในดิลีเมืองหลวงของประเทศติมอร์-เลสเต มีประมาณ 60 คน (ไม่รวมเจ้าหน้าที่ปฏิบัติภารกิจสันติภาพร่วมกับสหประชาชาติ อีกจำนวน 35 คน)http://timor-leste-dili.blogspot.com/2007/09/blog-post_26.html ใน พ.ศ. 2551 มีคนไทยที่พำนักอยู่ในกรุงดิลี 49 คน และมีเจ้าหน้าที่ตำรวจไทยเข้ามาปฏิบัติภารกิจรักษาสันติภาพร่วมภายใต้องค์การสหประชาชาติอีกจำนวน 13 นายhttp://timor-leste-dili.blogspot.com/2008/10/17-2551.html ใน พ.ศ. 2560 มีชาวไทยอาศัยอยู่ในดิลีราว 40 คน

 ประชากรไทยในติมอร์-เลสเต ปี จำนวน หมายเหตุ 2550  60   2551  49   2558  35  2559  35  2560  40   2563  15   2564  30
# ลำดับศักดิ์ของกฎหมาย
ลำดับศักดิ์ของกฎหมาย เป็นแนวความคิดทางกฎหมายของฝรั่งเศส ซึ่งกำหนดลำดับชั้นระหว่างกฎหมายประเภทต่าง ๆ ซึ่งทำให้ผู้มีอำนาจในการตรากฎหมายที่มีศักดิ์ด้อยกว่าต้องเคารพและไม่สามารถตรากฎหมายที่ละเมิดกฎหมายที่มีศักดิ์สูงกว่าได้

กฎหมายไทยได้นำเอาหลักดังกล่าวมาประยุกต์ใช้ อาทิ พระราชบัญญัติจะขัดต่อรัฐธรรมนูญ ซึ่งมีศักดิ์สูงกว่า ไม่ได้ หรือ พระราชบัญญัติจะต้องไม่มีเนื้อหาขัดต่อพระราชบัญญัติประกอบรัฐธรรมนูญ เป็นต้น ดังที่ มาตรา 6 ของรัฐธรรมนูญแห่งราชอาณาจักรไทย พ.ศ. 2550 บัญญัติว่า รัฐธรรมนูญเป็นกฎหมายสูงสุดของประเทศ บทบัญญัติใดของกฎหมาย กฎ หรือข้อบังคับ ขัดหรือแย้งต่อรัฐธรรมนูญนี้ บทบัญญัตินั้นเป็นอันใช้บังคับมิได้

องค์กรหลักตามรัฐธรรมนูญซึ่งเป็นผู้ดูแลความสอดคล้องของกฎหมายต่าง ๆ ต่อกฎหมายสูงสุดหรือรัฐธรรมนูญ คือศาลรัฐธรรมนูญ

 ลำดับศักดิ์ของกฎหมายในระบบกฎหมายไทย 
ลำดับศักดิ์ของกฎหมายในระบบกฎหมายไทย แบ่งอย่างละเอียดเป็น 7 ชั้น ได้แก่
 รัฐธรรมนูญ
 พระราชบัญญัติประกอบรัฐธรรมนูญ
 พระราชบัญญัติ
 พระราชกำหนด
 พระราชกฤษฎีกา
 กฎกระทรวง
 ข้อบัญญัติท้องถิ่น ได้แก่ ข้อบัญญัติกรุงเทพมหานคร และข้อบัญญัติเมืองพัทยา

 ลำดับศักดิ์ของกฎหมายในระบบกฎหมายฝรั่งเศส 
ลำดับศักดิ์ของกฎหมายในระบบกฎหมายฝรั่งเศส มี 6 ชั้น ได้
 กฎหมายรัฐธรรมนูญ (Bloc de constitutionnalité) ซึ่งรวมถึงรัฐธรรมนูญและรัฐบัญญัติประกอบรัฐธรรมนูญ (Loi organique)
 ความตกลงระหว่างประเทศ ซึ่งประกอบด้วยสนธิสัญญาและกฎหมายสหภาพยุโรป (Bloc de conventionnalité)
 กฎหมายระดับรัฐบัญญัติ (Bloc de légalité) ซึ่งรวมถึงรัฐกำหนด (Ordonnance) ด้วย
 หลักกฎหมายทั่วไป (Principes généraux du droit)
 พระราชกฤษฎีกา (Règlement ซึ่งรวมถึงกฎหมายซึ่งออกโดยฝ่ายบริหาร หรือ Décret และกฎกระทรวง หรือ Arrêté)
 กฎหมายซึ่งออกโดยหน่วยงานทางปกครองอื่น ๆ (Actes administratifs ซึ่งรวมถึงหนังสือเวียนระดับกระทรวง หรือ Circulaire และ Directive)

 ผลการจัดศักดิ์ของกฎหมายที่เป็นลายลักษณ์อักษร 
 การออกกฎหมายที่มีศักดิ์ของกฎหมายต่ำกว่าจะออกได้โดยอาศัยอำนาจจากกฎหมายที่ มีศักดิ์สูงกว่าหรือตามที่กฎหมายศักดิ์สูงกว่าให้อำนาจไว้
 กฎหมายที่มีศักดิ์ต่ำกว่าซึ่งออกโดยอาศัยอำนาจของกฎหมายศักดิ์สูงกว่า จะออกมาโดยมีเนื้อหาเกินกว่าขอบเขตอำนาจที่กฎหมายศักดิ์สูงกว่าให้ไว้มิได้ มิฉะนั้นจะใช้บังคับมิได้เลย
 หากเนื้อหาของกฎหมายมีความขัดแย้งกัน ต้องใช้กฎหมายที่มีศักดิ์สูงกว่าบังคับ ไม่ว่ากฎหมายศักดิ์สูงกว่านั้นจะออกก่อนหรือหลังกฎหมายศักดิ์ต่ำกว่านั้น
# แมตต์ ลอง
แมทธิว เคลย์ตัน ลอง  เกิดเมื่อวันที่ เกิด 18 พฤษภาคม พ.ศ. 2523 ที่เมืองวินเชสเตอร์ รัฐเคนทักกี เป็นนักแสดงชาวอเมริกัน เริ่มต้นจากการแสดงละครโรงเรียนในโรงเรียนประถม และเขายังคงมีการแสดงระยะเวลาที่เรียนในมหาวิทยาลัย และหลังจากที่จบจากมหาวิทยาลัยเวสเทิร์นเคนทักกี เขาย้ายไปนิวยอร์ก ขณะนี้อยู่ในลอสแอนเจลิส Matt Long (II) - Biography

 ผลงานการแสดง  
มีดังนี้ Matt Long (II)
 ปี  ชื่อ  บทบาท  หมายเหตุ 2001  The Greatest Adventure of My Life  Pvt. Smith  2006  Deceit  Dave Ford 2007  Ghost Rider  Young Johnny Blaze    Sydney White  Tyler 2008  Reflections  Nathan  2009  Homecoming  Mike
# การประชุมผู้ได้รับรางวัลโนเบล ณ เมืองลินเดา
การประชุมผู้ได้รับรางวัลโนเบล ณ เมืองลินเดา ประเทศสหพันธ์สาธารณรัฐเยอรมนี  เป็นการประชุมเพื่อสร้างเครือข่ายระหว่างผู้ได้รับรางวัลโนเบล กับเยาวชนและนักวิทยาศาสตร์รุ่นใหม่ โดยได้เชิญผู้ได้รับรางวัลโนเบล (Nobel Laureate) นักศึกษาและนักวิจัยจากทั่วโลก เข้าร่วมการประชุม

 ประวัติ 
การประชุมผู้ได้รับรางวัลโนเบล ได้จัดขึ้นครั้งแรกตั้งแต่ปี ค.ศ. 1951 (พ.ศ. 2494) ณ เมืองลินเดา เกาะขนาดเล็กทางตอนใต้ของประเทศ
สหพันธสาธารณรัฐเยอรมนี บริเวณทะเลสาบคอนสแตนซ์ (Lake Constance) พรมแดนธรรมชาติระหว่างเยอรมนี ออสเตรีย และสวิตเซอร์แลนด์
โดยมีวัตถุประสงค์เริ่มต้นเพื่อสร้างความร่วมมือและแลกเปลี่ยนกันระหว่างผู้ได้รับรางวัลโนเบลกับนักวิทยาศาสตร์ต่างชาติ
ซึ่งในปัจจุบันได้มุ่งเน้นผู้เข้าร่วมประชุมกลุ่มเยาวชน นักศึกษา และนักวิทยาศาสตร์รุ่นใหม่ที่มีศักยภาพสูงจากนานาประเทศ เพื่อให้บรรลุ
เป้าหมายตามคำขวัญ 3 ประการ คือ
 ให้ความรู้ (educating)
 สร้างแรงบันดาลใจ (inspiring) และ
 เชื่อมโยงเครือข่าย (connecting)

ทั้งนี้ สภาการประชุมผู้ได้รับรางวัลโนเบล ณ เมืองลินเดา (The Council for the Lindau Nobel Laureate Meetings) ร่วมกับมูลนิธิผู้ได้รับรางวัลโนเบล ณ เมืองลินเดา ทะเลสาบคอนสแตนซ์ (Foundation Lindau Nobelprizewinners Meetings at Lake
Constance) จัดการประชุมนี้ทุกกลางปี (ประมาณปลายเดือนมิถุนายนถึงต้นเดือนกรกฎาคม) หมุนเวียนไปตามสาขา ได้แก่ ฟิสิกส์ เคมี และสรีรวิทยาหรือแพทยศาสตร์ สำหรับสาขาเศรษฐศาสตร์ จัดขึ้นทุก 2 ปีเริ่มตั้งแต่ปี ค.ศ. 2004 (พ.ศ. 2547)

 ประเทศไทยกับโครงการลินเดา 
ด้วยพระมหากรุณาธิคุณของสมเด็จพระเทพรัตนราชสุดาฯ สยามบรมราชกุมารี โปรดเกล้าฯ ให้สำนักงานพัฒนาวิทยาศาสตร์และเทคโนโลยีแห่งชาติ (สวทช.) จัดตั้งคณะกรรมการผู้ทรงคุณวุฒิในประเทศไทยเพื่อดำเนินการร่วมกับคณะผู้จัดงานประชุม ณ เมืองลินเดา ในการคัดเลือกเยาวชนและนักวิทยาศาสตร์รุ่นเยาว์เป็นตัวแทนประเทศไทยเพื่อเข้าประชุม
 เริ่มต้นรุ่นที่ 1 ในปี ค.ศ. 2008 (พ.ศ. 2551) ซึ่งเป็นการประชุมครั้งที่ 58 สาขาฟิสิกส์ มีตัวแทนเยาวชนทั้งสิ้น 3 คน ได้แก่
 นายปัทม์ วงษ์ปาน
 นางสาวอัจฉรา ปัญญา
 นางสาวสตรีรัตน์ โฮดัค (กำแพงแก้ว)

 รุ่นที่ 2 ในปี ค.ศ. 2009 (พ.ศ. 2552) ซึ่งเป็นการประชุมครั้งที่ 59 สาขาเคมี มีตัวแทนเยาวชนทั้งสิ้น 6 คน ได้แก่
 นางสาวรณพร ตันติเวชวุฒิกุล
 นางสาวศิรินันท์ กุลชาติ
 นายธนิษฐ์ ปราณีนรารัตน์
 นายณิรวัฒน์ ธรรมจักร์
 นางสาวรวิวรรณ เหล่าเจริญสุข
 นางสาวปาริฉัตร วนลาภพัฒนา

 รุ่นที่ 3 ในปี ค.ศ. 2010 (พ.ศ. 2553) ซึ่งเป็นการประชุมครั้งที่ 60 สาขาเคมี สาขาฟิสิกส์ สาขาสรีรวิทยาหรือแพทย์ศาสตร์
อยู่ในระหว่างการคัดเลือกตัวแทนเยาวชนไทย
# แยกคุ้งตะเภา
แยกคุ้งตะเภา  เป็นสามแยกจุดตัดทางหลวงแผ่นดินหมายเลข 11 (ถนนสายเอเชีย) และทางหลวงแผ่นดินหมายเลข 1213 บริเวณหน้าวัดคุ้งตะเภา ในพื้นที่ของหมู่บ้านคุ้งตะเภา ตำบลคุ้งตะเภา อำเภอเมือง จังหวัดอุตรดิตถ์ ก่อนมีการเริ่มสร้างทางหลวงแผ่นดินหมายเลขที่ 11 ในปี พ.ศ. 2521 บริเวณทางแยกคุ้งตะเภาเป็นเพียงทางโค้งสำหรับทางหลวงแผ่นดินหมายเลขที่ 1213 ต้นทางเข้าสู่โรงงานน้ำตาลไทยเอกลักษณ์ 

ปัจจุบันหลังจากมีการสร้างทางหลวงแผ่นดินหมายเลขที่ 1213 เพื่อเชื่อมต่อเส้นทางหลวงแผ่นดินหมายเลขที่ 1213 ที่มีจุดสิ้นสุดที่โรงงานน้ำตาลไทยเอกลักษณ์ และมีการสร้างทางหลวงแผ่นดินหมายเลขที่ 11 ตัดผ่าน ทำให้แยกคุ้งตะเภาเป็นแยกสำคัญสำหรับทางเข้าสู่วัดพระฝางสว่างคบุรีมุนีนาถ โบราณสถานสำคัญของจังหวัดอุตรดิตถ์

 กายภาพ 
เป็นจุดบรรจบของทางหลวงแผ่นดินหมายเลข 11 ขนาด 4 ช่องจราจร (มีเกาะกลาง) ในแนวเหนือ-ใต้, และทางหลวงแผ่นดินหมายเลขที่ 1213 ขนาด 2 ช่องจราจร (มีเกาะกลาง)

 สถานที่สำคัญบริเวณแยกคุ้งตะเภา 
 วัดคุ้งตะเภา
 โรงเรียนบ้านคุ้งตะเภา
 สถานีตำรวจชุมชนหมู่บ้านคุ้งตะเภา
 อาคารธนาคารชุมชนหมู่บ้านคุ้งตะเภา
 วิสาหกิจชุมชนกลุ่มแม่บ้านเกษตรกรคุ้งตะเภา หมู่ 4
# เฮนรี เอียน คูซิก
เฮนรี เอียน คูซิก  เกิดเมื่อวันที่ 17 เมษายน ค.ศ. 1967 เป็นนักแสดงชาวสกอต-เปรู มีผลงานการแสดงละครเวที ซีรีส์และภาพยนตร์ เป็นที่รู้จักในบทเดสมอนด์ ฮูม จากซีรีส์ทางโทรทัศน์เรื่อง อสุรกายดงดิบ เขายังเคยได้รับการเสนอชื่อเข้าชิงรางวัลไพร์มไทม์เอมมี
# แมนโทรนิกซ์
แมนทรอนนิก (Mantronix) เป็นกลุ่มดนตรี อีเลคโทร ก่อตั้งโดย ดีเจ Kurtis Mantronik และ MC Tee ก่อตั้งในช่วงระหว่าง ปี 1984 จนถึง 1991 คงยังเป็นกลุ่มดนตรีสำหรับรำนึกถึงเสียงดนตรีแบบดั้งเดิมที่แต่งขึ้นมาจากเครื่องสังเคราะห์เสียงแบบดั้งเดิมที่พวกเขาได้สร้างสรรค์เพลงแนว อีเลคโทรฟังก์ และ โอลด์สคูลฮิปฮอป

 ผลงานอัลบั้ม 
 (1985) Mantronix: The Album
 (1986) Music Madness
 (1988) In Full Effect
 (1990) This Should Move Ya
 (1991) The Incredible Sound Machine

 แหล่งข้อมูลอื่น 
 www.soulmovement.nl/
 ข้อมูลประวัติวง Mantronix ที่ Discogs
# เม็มวอร์ส์ออฟแอนอิมเพอร์เฟกต์แองเจิล
เม็มวอร์ส์ออฟแอนอิมเพอร์เฟกต์แองเจิล  คืออัลบั้มภาษาอังกฤษลำดับที่ 12 ของมารายห์ แครี ศิลปินชาวอเมริกา เดิมมีกำหนดการออกจำหน่ายวันที่ 25 สิงหาคม พ.ศ. 2552 ต่อมามีการเลื่อนกำหนดการออกจำหน่ายเป็นวันที่ 15 กันยายน พ.ศ. 2552 และวันที่ 29 กันยายน พ.ศ. 2552 ในสหรัฐอเมริกา ในสหราชอาณาจักรจะออกจำหน่ายก่อนสหรัฐอเมริกา 1 วันโดยค่ายเมอร์คิวรี และออกจำหน่ายทั่วโลกโดยค่ายยูนิเวอร์แซลมิวสิก

อัลบั้มนี้มารายห์ร่วมงานกับโปรดิวเซอร์ที่มีชื่อเสียงหลายคน อาทิ เจอร์มารีน ดูปรี, ไบรอัน-ไมเคิล ค็อกซ์, เดอะ-ดรีมและทริกกี สจวต โดยเดอะ-ดรีมและทริกกี สจวต เข้าร่วมอำนวยการผลิตเพลง "ออบเซสสด์" ซิงเกิลแรกของอัลบั้มนี้ ออกจำหน่ายในวันที่ 16 มิถุนายน พ.ศ. 2552 ขึ้นอันดับที่ 11 ของชาร์ต บิลบอร์ด ฮอต 100 และเป็นเพลงซิงเกิลที่ 40 ของมารายห์ที่ขึ้นอับดับ 1 ใน 10 ของชาร์ตดังกล่าว ทำให้เธอเป็นนักร้องสตรีลำดับที่ 8 ที่มีเพลงในชาร์ตดังกล่าวใน 10 ลำดับแรกที่มากกว่า 40 เพลง และนับเป็นเพลงของเธอที่ขึ้นชาร์ตเริ่มต้นสูงสุดนับตั้งแต่ปี พ.ศ. 2541 ซิงเกิลที่ 2 ได้ออกเผยแพร่เพลง "ไอว็อนต์ทูโนวว็อตเลิฟอิส" ซึ่งเป็นเพลงที่นำผลงานของวงฟอร์อีจีเนอร์มาขับร้องใหม่ ซึ่งจะเผยแพร่เพลงดังกล่าวในวันที่ 29 กันยายน พ.ศ. 2552 เพื่อกระตุ้นยอดจำหน่ายในสหรัฐอเมริกา on September 29, 2009, as simultanious release with the album in the US.

 รายชื่อเพลง 

 "Angels Cry"
 "Betcha"
 "Candy Bling"
 "Obsessed" (Mariah Carey, The-Dream, Tricky Stewart)
 "H.A.T.E.U."
"I Want to Know What Love Is"(Mick Jones, Mariah Carey, Tricky Stewart)
 "Impossible" 
 "Inseparable" 
 "It's a Wrap" 
 "More than Just Friends" 
 "Ribbon" 
 "Standing O's" 
 "Up Out My Face" 

Source:Showbiz 411: Official MC Album News 

 ประวัติการจำหน่าย 
 ประเทศ ออกจำหน่าย ค่าย สหราชอาณาจักร 28 กันยายน พ.ศ. 2552 เมอร์คิวรี สหรัฐอเมริกา  29 กันยายน พ.ศ. 2552 ไอส์แลนด์ ญี่ปุ่น 30 กันยายน พ.ศ. 2552 ยูนิเวอร์แซล ประเทศญี่ปุ่น
# โกลดี
โกลด์ดี   ชื่อจริง คลิฟฟอร์ด โจเซฟ ไพรซ์  เกิดเมื่อวันที่ 19 กันยายน ค.ศ. 1965 เป็นนักดนตรีอิเล็กทรอนิกส์ และ นักแสดง จาก สตาฟฟอร์ดไชร์ ประเทศอังกฤษ โดยจะเป็นดนตรีแนว จังเกิล และ ดรัมแอนด์เบส เป็นต้น

 ผลงานอัลบั้ม 
 Timeless – (1995)
 Saturnzreturn – (1998)
 Ring of Saturn – (1999)
 Goldie.co.uk – (2001)
 MDZ05 – (2005)
 Drum and Bass Arena: The Classics – (2006)
 Malice in Wonderland – (2007)
 Sine Tempus – (2009)

 ผลงานซิงเกิล 
 Inner City Life (12")  FFRR  1994 
 Angel (12")  FFRR, FFRR  1995  
 Jah / Deadly Deep Subs (Remixes) (12")  Razors Edge  1996  
 Digital (12")  FFRR  1997  
 Kemistry V.I.P. / Your Sound (Remixes) (12")  Razors Edge  1997  
 Moving Shadow 100 (CD, Maxi)  Rhythm Republic  1997  
 Shadow 100 (12")  Moving Shadow  1997  
 Believe (12")  FFRR  1998  
 Temper Temper (12")  FFRR  1998  
 Angel III / Sinister (The Remixes) (12")  Razors Edge  2004  
 Say You Love Me (12")  Metalheadz  2005 ผลงานรีมิกซ์ 
 INCredible Sound of Drum'n'Bass – (1999)
 Goldie.co.uk – (2001)
 MDZ.04 – (2004)
 D&B Arena Classics – (2006)
 Watch the Ride'' – (2008)
# มานิต ศรีวานิชภูมิ
มานิต ศรีวานิชภูมิ (27 กันยายน พ.ศ. 2504 - http://www.rama9art.org/manit_s/biograph.html) เป็นนักถ่ายภาพ นักเขียน ศิลปินอิสระแนวมโนทัศนศิลป์ (Conceptual Art) และนักเคลื่อนไหวทางสังคม มีผลงานที่เป็นที่รู้จัก คือ ชุดภาพถ่าย "Pink Man" ที่มีภาพชายร่างท้วม สวมสูทสีชมพูและรถเข็นซูเปอร์มาร์เกตแสดงโดย สมพงษ์ ทวี ศิลปิน performance art นักเขียน และกวี ถ่ายตามสถานที่ต่าง ๆ ทั่วโลก และภาพชุดพิงค์แมนที่เสียดสีการเมืองและสังคมไทย โดยมีทั้งภาพถ่ายในปัจจุบัน และภาพรีทัชจากภาพถ่ายความรุนแรงทางการเมืองไทยในเหตุการณ์ 6 ตุลา

มานิตเกิดที่กรุงเทพมหานคร จบการศึกษาจากคณะศิลปกรรมศาสตร์ มหาวิทยาลัยศรีนครินทรวิโรฒhttp://www.siamesesmile2008.com/main/thai/artists_detail.php?id=83 เริ่มทำงานเป็นช่างภาพให้กับ Bureau Bangkok และช่างภาพประจำหนังสือพิมพ์สยามรัฐ ก่อนจะหันมาทำงานอิสระ เคยได้รับรางวัล Higashikawa Prize จากงานแสดงภาพถ่าย Photo Fiesta ที่ฮอกไกโด ประเทศญี่ปุ่น เมื่อ พ.ศ. 2550 และได้รับการคัดเลือกเป็น 1 ใน 100 ช่างภาพที่ดีที่สุดในโลกจากการคัดเลือกของสำนักพิมพ์ไพดอน เมื่อ พ.ศ. 2550http://fatradiopen.wordpress.com/2007/08/24/fatradiopen-8/ ผลงานล่าสุดเป็นผลงานกำกับภาพ และกำกับภาพยนตร์สารคดี พลเมืองจูหลิง (2552)  ร่วมกับ ไกรศักดิ์ ชุณหะวัณ และ อิ๋ง เค

 งานการเมือง 
มานิต ศรีวานิชภูมิ เข้ามามีบทบาทด้านการเมือง โดยการเข้าร่วมกับวสันต์ สิทธิเขตต์ ในการก่อตั้งพรรคศิลปิน เพื่อดำเนินแนวนโยบายวิพากษ์วิจารณ์นโยบายของพรรคไทยรักไทย โดยไม่หวังผลในการจัดตั้งรัฐบาล ซึ่งมานิต ศรีวานิชภูมิ ได้รับตำแหน่ง รองหัวหน้าพรรคประกาศนายทะเบียนพรรคการเมือง เรื่อง รับจดแจ้งการจัดตั้งพรรคศิลปิน ราชกิจจานุเบกษา เล่ม 124 ตอนพิเศษ 202ง วันที่ 25 ธันวาคม 2550
# ชาร์ล มาร์แตล
ชาร์ล มาร์แตล (ราว ค.ศ. 688 – 22 ตุลาคม ค.ศ. 741) เป็นผู้นำทางการทหารและการเมืองของชาวแฟรงก์ ดำรงมีตำแหน่งสมุหราชมนเทียรในสมัยราชวงศ์เมรอแว็งเฌียง และเป็นประมุขในทางพฤตินัยในช่วงว่างระหว่างรัชกาล ค.ศ. 737 ถึง ค.ศ. 743 ในบั้นปลายของชีวิตโดยใช้ตำแหน่ง “ดยุกและเจ้าชายแห่งชาวแฟรงก์” ในปี ค.ศ. 739 พระสันตะปาปาเสนอให้รับตำแหน่งกงสุลแต่ชาร์ลไม่ยอมรับThe Frankish Kingdom . 2001. The Encyclopedia of World History ชื่อเสียงที่ทำให้ชาร์ลเป็นผู้ที่เป็นที่รู้จักกันดีต่อมาการที่ได้รับชัยชนะในยุทธการที่ตูร์ในปี ค.ศ. 732 ซึ่งเป็นยุทธการที่เป็นการหยุดยั้งการรุกรานของกองทัพมุสลิมขึ้นมาทางเหนือและทางตะวันตกของยุโรป"Charles's victory has often been regarded as decisive for world history, since it preserved western Europe from Muslim conquest and Islamization." Battle of Tours - Britannica Online Encyclopedia 

ชาร์ลเป็นนักการทหารผู้มีความสามารถ—พ่ายแพ้ในยุทธการเพียงยุทธการเดียวในชีวิตการต่อสู้ในยุทธการที่โคโลญ ชาร์ลเป็นผู้มีบทบาทสำคัญในยุคกลาง และเชื่อกันว่ามีส่วนก่อให้เกิดระบบเจ้าขุนมูลนายและระบบอัศวินและวางรากฐานของจักรวรรดิการอแล็งเฌียงFouracre, John. “The Age of Charles Martel''deMartelly, Louis. . "Charles Martel and the Lance of Destiny." Author Solutions (2008).
# เกาะโอวาฮู
โอวาฮู (,) หรือ โออาฮู (ฮาวาย: Oʻahu,) หรือเป็นที่รู้จักในชื่อ "The Gathering Place" (ที่รวมคน) เป็นเกาะที่ใหญ่ที่สุดเป็นอันดับ 3 ของฮาวาย และมีพลเมืองหนาแน่นที่สุดในบรรดาเกาะของรัฐฮาวาย มีเมืองโฮโนลูลูตั้งอยู่ทางตะวันออกเฉียงใต้ของเกาะ เกาะมีพื้นที่ 1,545.4 ตารางกิโลเมตร (596.7 ตารางไมล์) ถือเป็นเกาะที่ใหญ่ที่สุดเป็นอันดับ 20 ของสหรัฐอเมริกา

เกาะโอวาฮูมีความยาว  และกว้าง  มีชายฝั่งยาว  ตัวเกาะมีภูเขาไฟรูปโล่ 2 ลูก: ทิวเขาไวอานาเอกับทิวเขาโคโอลาอู จุดสูงสุดของเกาะคือคาอาลาในทิวเขาไวอานาเอ ที่มีความสูงเหนือระดับน้ำทะเล 

 บทนำ 
มีประชาชนอาศัยอยู่ 953,207 คนใน ค.ศ. 2010 (ประมาณ 72% ของประชากรในรัฐ โดยประมาณ 81% อาศัยอยู่ในหรือใกล้เขตเมืองโฮโนลูลู) ในอดีต โอวาฮูเป็นที่รู้จักในชื่อว่า "ที่รวมคน" คำว่า  ในภาษาฮาวาย ไม่มีความหมายใดมากไปกว่าชื่อสถานที่Pukui, Mary Kawena (ธันวาคม 1976). Place Names of Hawaii. University of Hawaii Press. .
# ไฮ้เฉียเลียงอัน
ไฮ้เฉียเลียงอัน เป็นรายการข่าวเชิงวิเคราะห์ที่เน้นเรื่องส่วนมากเป็นเรื่องในไต้หวัน ออกอากาศทางซีซีทีวี 4ทุกวันจันทร์-อาทิตย์ เวลา 19.30 นาที  และออกอากาศซ้ำในเวลา 6.30 และ 10.30 น.

 รูปแบบรายการ 

ช่วงแรก จะเป็นการนำเสนอข่าวที่น่าสนใจในไต้หวัน
ช่วงที่สอง จะเป็นการวิเคราะห์ข่าวเกี่ยวกับเรื่องต่างๆในไต้หวัน

 พิธีกร 
ไฉ หลู 
ลี่ หง

 สถานีโทรทัศน์ที่รับฟีดมาออกอากาศในรายการ 

ทีวีบีเอส
ซีซีทีวี

 เพลงประกอบ 

เดิมเพลงประกอบจะมีจังหวะแดนซ์ ช่วงหลังจึงเปลี่ยนเพลงประกอบเป็นแบบช้า

 เกร็ด
# ระบบเกษตรกรรมพืชเดี่ยว
ระบบเกษตรกรรมพืชเดี่ยว  เป็นระบบเกษตรกรรมที่เป็นการปลูกพืชชนิดเดียวในบริเวณกว้างเป็นวิธีที่นิยมใช้โดยเกษตรกรผู้มีเนื้อที่ในการเกษตรกรรมเป็นจำนวนมาก ถ้าพูดถึงป่าระบบเกษตรกรรมพืชเดี่ยวก็หมายถึงการปลูกไม้พันธุ์เดียวเท่านั้น

คำว่า “ระบบเกษตรกรรมพืชเดี่ยว” มักจะใช้ในการเกษตรกรรมที่หมายถึงการปลูกพืชที่มีลักษณะคล้ายคลึงกันในด้านการเจริญเติบโตทางพันธุศาสตร์ เช่นการปลูกข้าวสาลี หรือไร่แอปเปิล หรือ ไร่องุ่น พืชพันธุ์เหล่านี้มีลักษณะการเจริญเติบโต ให้ผลสูง และใช้เนื้อที่น้อย เพราะการปลูก การบำรุง และการเก็บเกี่ยวสามารถทำให้เป็นมาตรฐานได้ การสร้างมาตรฐานเป็นการเพิ่มความมีประสิทธิภาพทางเกษตรกรรม นอกจากนั้นก็ยังสามารถจัดพืชผลให้เหมาะกับตำแหน่งที่ปลูกได้ เช่นเลือกพืชที่เหมาะกับเนื้อดิน หรือเลือกพืชที่มีฤดูการปลูกสั้น แต่เกษตรเชิงเดี่ยว ซึ่งนำรายได้จากการขายมาวัดความสำเร็จนั้น อาศัยปัจจัยภายนอกแทบทุกอย่างในการผลิต ต้องนำเข้าและใช้วัตถุดิบจากภายนอก ซึ่งเกษตรกรไม่สามารถกำหนดราคาเองได้ ต้นทุนส่วนใหญ่จึงมักอยู่ที่วัตถุดิบที่ไม่สามารถผลิตได้เอง และราคาขึ้นอยู่กับกลไกทางตลาด พ่อค้าวัตถุดิบจะเรียกราคาจากเกษตรกรได้ 100% ทำให้ชาวบ้านเป็นหนี้ในทุกฤดูการผลิต ยิ่งทำยิ่งเป็นหนี้ ไม่ทำก็เป็นหนี้อยู่เพราะหนี้เก่าออกดอกเรื่อยๆ ทำให้เกษตรกรต้องออกแสวงหาทางทำกินใหม่ๆในเมืองหลวง ส่งเงินใช้หนี้ เป็นหนี้ในระยะยาวทั้งชีวิต ดังกล่าว ทำให้คนไทยมีน้ำใจน้อยลง เพราะสภาวะที่ขาดแคลนเช่นเดียวกัน เกษตรกรต้องรับภาระต่างๆมากขึ้น เพราะพ่อค้าจะเอาแต่ผลผลิตงามๆ ชาวนาชาวไร่ก็ต้องซื้อปุ๋ยซื้อยาฆ่าแมลงเพิ่มมากขึ้นเพื่อไม่ให้โดนกดราคาจากพ่อค้าคนกลาง ส่งผลมาที่ประชาชนผู้บริโภคที่ต้องรับสารปนเปื้อนไปเรื่อยๆ ต่อมาก็ป่วย และเข้าโรงพยาบาล ขาดแคลนรายได้ เป็นผลกระทบระยะยาวเช่นเดียวกัน

ระบบเกษตรกรรมพืชเดี่ยวให้ผลิตผลมากกว่าโดยไม่มีคู่แข่งจากพืชอื่น และการปลูกอย่างเป็นระเบียบทำให้การใช้เนื้อที่มีประสิทธิภาพมากกว่าพืชผสม แต่ผลเสียคือพืชจะดูดอาหารที่ต้องการออกจากดินโดยไม่มีการทดแทนเช่นระบบการปลูกพืชหลากชนิด